12/01/2012 | Administración LocalMunicipal
Ordes
Aprobación definitiva reglamento para el uso de los locales de ensayo municipales. Publicación texto íntegro

Elevouse a definitivo ao non terse presentado alegacións contra o acordo de aprobación provisional do regulamento para o uso dos locais de ensaio municipais. De conformidade co disposto no art.70.2 da Lei 7/1985, de 2 de abril, faise público o texto integro do regulamento, sen que este entre en vigor ata que se leve a cabo a devandita publicación e teña transcorrido o prazo previsto no art.65.2 do devandito texto legal. Contra o regulamento, unha vez publicada no Boletín Oficial da Provincia, poderá interporse recurso contencioso administrativo nos termos establecidos na Lei reguladora da Xurisdición contencioso-administrativa Ordes, 4 de xaneiro de 2012. El Alcalde-Presidente, Manuel Regos Boquete. O presente regulamento ten por obxecto establecer as condicións de uso das instalacións e do material dos locais de ensaio municipais. Os locais de ensaio son un servizo público de titularidade municipal, xestionado directamente polo Concello, destinados a lles facilitar un espazo para o ensaio musical, en condicións de igualdade, a todos os/as veciños/as do municipio, solistas ou membros de grupos, para o estudo, ensaio e produción musical. O Concello asume o servizo ao abeiro da competencia outorgada polos artigos 25.2, apartado “m”, da Lei 7/1985, de 2 de abril, reguladora das bases do réxime local e 80.2, apartado “n”, da Lei 5/1997, de 22 de xullo, de administración local de Galicia. Os obxectivos fundamentais para a prestación do servizo son: - O fomento da práctica musical. - Contribuír a unha maior formación musical e técnica dos/as solistas e grupos municipais. - Crear unha plataforma de encontro para o intercambio de experiencias musicais. - Promover un ocio máis creativo, ampliando a oferta de actividades e facilitando a súa accesibilidade. As normas contidas neste regulamento serán de aplicación a todas as actividades que se desenvolvan neste espazo e estarán expostas ao público nas instalacións. As instalacións sitúanse nos baixos da alameda municipal. As ditas instalacións teñen a condición de ben de dominio público, destinados á prestación dun servizo público municipal á veciñanza municipal, de acordo cos artigos 85 da Lei 7/1985, de 2 de abril, reguladora das bases do réxime local, 265 da Lei 5/1997, de 22 de xullo, de administración local de Galicia, e 4 do Real decreto 1372/1986, de 13 de xuño, polo que se aproba o regulamento de bens das entidades locais. Os locais de ensaio poderán utilizarse todos os días do ano. Non obstante o sinalado no apartado anterior, a proposta da Concellería delegada competente determinarase o calendario efectivo de utilización anual. Os/as usuarios/as deberán respectar escrupulosamente as franxas horarias que teñen reservadas, obrigándose a seren puntuais na hora de comezo e remate do ensaio. A Concellería delegada competente elaborará un calendario cos días e horas de utilización das instalacións que estará a disposición dos usuarios/as e exporase ao público no local. Este será modificado cada vez que se outorgue unha nova autorización ou se extinga algunha das concedidas. De conformidade co disposto no artigo 77 do Real Decreto 1372/1986, de 13 de xuño, polo que se aproba o regulamento de bens das entidades locais, o uso das instalacións estará suxeito á previa obtención de autorización municipal. Para acceder ás instalacións o/a representante deberá dispoñer do documento de autorización e dirixirse ao traballador responsable do Concello. Prohíbese, expresamente, o acceso ás instalacións de calquera persoa que non conste na autorización municipal concedida. No caso de que os/as autorizados/as pretendan contar cunha colaboración será necesario a previa comunicación ao Concello e a súa autorización por escrito. Antes do inicio de cada sesión comprobarase o estado do local e do material, debendo ser notificado inmediatamente calquera avaría ou incidencia ao persoal responsable. No caso de non ser comunicados estes responsabilizaranse das mesmas os/as usuarios/as que foran os últimos en utilizar as instalacións. Cada solicitante é responsable da limpeza básica das instalacións que se lle autorice usar, debendo deixar os locais nas mesmas condicións de orde e limpeza nas que estaba á súa chegada. Tanto o material como o local debe quedar recollido para o/a seguinte usuario/a. O Concello de Ordes farase cargo dunha limpeza periódica e xeral das instalacións, así como do mantemento técnico do material. As persoas usuarias deberán ser veciños do Concello de Ordes, se ben no caso de grupos terán esa consideración cando a maioría dos seus membros teñan a condición de veciños. O servizo poderá ser solicitado por todos os/as cidadáns, sen que poida establecerse discriminación ningunha por calquera condición ou circunstancia persoal ou social. Os/as usuarios/as deberán nomear un/ha representante, maior de idade e veciño/a do municipio, que será o/a interlocutor/a co Concello e asumirá a responsabilidade dos/as mesmas. Calquera uso dos locais require a previa autorización municipal, que poderá ser outorgada ou denegada de acordo co previsto no presente regulamento. A autorización da dereito ao/á titular da mesma ao uso, exclusivamente, da/s sala/s que consten naquela, durante os días e horas que nela se indiquen. En caso ningún será transmisible a dita autorización. A autorización municipal poderá ser periódica. Permitirase o uso periódico das instalacións dun xeito continuado, nuns días e horarios concretos, ao longo dun espazo temporal ou o uso puntual, exclusivamente, nun día e horario concreto. Tanto unha como outras se concederán, sempre que se reúnan as condicións e requisitos previstos neste regulamento, en función dos criterios sinalados no mesmo. A autorización de uso non outorgará máis dereitos que os de utilización nas condicións sinaladas na mesma e no presente regulamento, sen que en caso ningún as instalacións municipais poidan seren consideradas como domicilio social do grupo nin constituír lugar permanente onde realizar as súas actividades. En caso ningún poderá acudir público ao ensaio. Non obstante poderá autorizarse polo Concello, previa solicitude, a presenza nas instalacións de promotores/as musicais. As autorizacións poderán ser revocadas unilateralmente polo Concello en calquera momento por razóns de interese público, sen xerar dereito a indemnización ningunha. Poderán presentar solicitudes aquelas persoas que, a título individual ou en representación dun colectivo musical, precisen dun local para realizaren os seus ensaios. As solicitudes, xunto coa documentación anexa que se indica de seguido, deberán entregarse no rexistro xeral do Concello. Pola alcaldía presidencia aprobaranse uns modelos normalizados de solicitude. Xunto coa solicitude, deberá achegarse a documentación seguinte: - Fotocopia cotexada do documento nacional de identidade, ou documento que legalmente o substitúa, do/a representante e de cada membro do grupo. - Copia dos estatutos ou escritura de constitución do número de identificación fiscal e documento acreditativo da representación, de ser o caso. - Permiso paterno/materno, ou do/a titor/a, cando os/as participantes sexan menores de idade. A inscrición no padrón municipal do/a representante e dos/as integrantes será revisada de oficio polo persoal municipal. Recibidas no rexistro as solicitudes darase traslado inmediatamente das mesmas á Concellería delegada competente. Se a solicitude non reúne os requisitos que sinala o artigo anterior requirirase ao/á interesado/a para que, nun prazo de dez días, emende a falla ou achegue os documentos preceptivos, con indicación de que, se así non o fixer, teráselle por desistido/a da súa petición, previa resolución que deberá ser ditada nos termos previstos no artigo 42 da Lei 30/1992, de 26 de novembro, de réxime xurídico das administracións públicas e procedemento administrativo común. A Concellería delegada competente, en función dos criterios sinalados no presente artigo, informará sobre o uso das instalacións e, de ser o caso, valorará as solicitudes. A Alcaldía presidencia ou a Xunta de Goberno Local, por delegación, de ser o caso, resolverá as solicitudes. A dita resolución ou acordo será notificado ao/á representante. No caso de que a resolución sexa desestimatoria recolleranse na citada notificación os motivos polos cales non se concede. Nos supostos de coincidencia nos días e horas solicitados por dous ou máis usuarios/as, ou ben no caso de que se presenten máis solicitudes que horarios e días dispoñibles, atenderase aos seguintes criterios por orde decrecente de preferencia: 1. Número de membros empadroados no municipio.2. Priorizaranse os grupos non profesionais fronte aos profesionais.3. Priorizarase a colaboración do grupo coa programación cultural do Concello.4. Priorizaranse as solicitudes de ocupación en función da maior duración das mesmas e do maior número de horas solicitadas. No caso de que da aplicación dos criterios anteriores producírase un empate, este será resolto mediante sorteo, o cal será comunicado aos/ás interesados/as. No caso de que existan horas dispoñibles comunicaránselles para que poidan modificar a súa solicitude. Cando o número de solicitudes exceda das horas dispoñibles elaborarase unha lista de espera. Non se integrarán nesta as solicitudes que fosen denegadas nin as que non modificasen a súa solicitude segundo o parágrafo anterior. Cada unha das autorizacións será renovada como máximo semestralmente, polo que os/as titulares da autorización deberán comunicar ao Concello, cunha antelación mínima de 1 mes, se desexan ou non seguir utilizando as instalacións municipais nos mesmos termos concedidos ou, de ser o caso, nuns novos. Na renovación das autorizacións terán preferencia, en todo caso, os inscritos na lista de espera. Levarase un libro rexistro das autorizacións outorgadas aos efectos de control e constancia das mesmas, no que se recollerá, cando menos, os aspectos seguintes: a) Titular e representante, de ser o caso, da autorización. b) Data de concesión e número de autorización. c) Días e horas de utilización. d) Período de autorización. e) Número de persoas que participan nas actividades. f) Calquera tipo de incidencia que se produza no servizo. O modelo de libro será aprobado pola Alcaldía presidencia. As autorizacións concedidas poderán ser revogadas polo Concello, sen dereito a indemnización ningunha, nos supostos seguintes: a) Por non utilizar o local en catro ocasións consecutivas ou seis alternas nun semestre sen xustificación razoada. b) Pola imposición dunha sanción das previstas no presente regulamento, que poida implicar a revogación da mesma, á persoa ou a calquera das persoas integrantes do grupo, sen prexuízo, neste último caso, de que aqueles/as integrantes que non foran declarados/as responsables poidan solicitar unha nova autorización. c) Por razóns de interese público. d) Por extinción do servizo. Os/as usuarios/as teñen dereito á utilización das instalacións nos termos sinalados na autorización e con respecto ao disposto no presente regulamento. Así mesmo poderán facer chegar ao Concello, mediante escrito presentado no rexistro xeral, toda clase de suxestións, queixas e reclamacións sobre o funcionamento do servizo. Serán obrigas dos usuarios: a) Respectar os horarios e locais asignados, así como ao persoal responsable deste e aos/ás compañeiros/as da actividade. b) Cubrir o parte de asistencias que se porá a disposición das persoas autorizadas. c) Realizar a limpeza básica da instalación. d) Recoller o material empregado e deixar todo o equipamento e material desconectado da rede eléctrica. e) Extremar o coidado das instalacións e do equipamento. f) Destinar as instalacións, exclusivamente, ás actividades autorizadas. g) Non permitir a entrada a persoas non autorizadas, nin tampouco a animais de compañía. h) Para asegurar o respecto de todos os grupos e usuarios/as, así como a seguridade e hixiene, prohíbese fumar, comer e o consumo de bebidas alcohólicas. i) Notificar calquera incidencia que se puidese producir no servizo ou nas súas instalación. j) No caso de producírense danos, o grupo responsable, a través do seu representante, deberá repoñer integramente o material danado ou aboar o importe íntegro da reposición e/ou reparación. k) As demais que se deriven do presente regulamento. A persoa ou as persoas, física/s ou xurídica/s, titulares da autorización municipal será/n responsable dos danos que se puideran causar nas instalación, no mobiliario ou no material, así como no roubo de algún destes elementos, debendo aboar ao Concello o importe íntegro dos gastos derivados da súa reparación ou substitución, así como o importe das indemnizacións polos danos e prexuízos causados, sen prexuízo das sancións que se poidan impoñer. Cando se trate de grupos responderán solidariamente todos e todas os integrantes do mesmo que consten na solicitude de uso. Para os efectos da súa constancia, os danos ou roubos deberán ser comunicados, coa maior urxencia, ao Concello, cunha breve descrición das incidencias observadas e, de estaren presente, dos presuntos responsables. A non comunicación destes implicará a asunción por parte do último usuario/a dos citados danos. O Concello, a través do órgano competente, será o encargado de dilucidar os conflitos que puideran xurdir por mor da dispoñibilidade e uso das instalacións.1. Consideraranse infraccións leves as seguintes condutas: a) A desobediencia ás instrucións e advertencias que o persoal encargado da xestión do servizo determine co fin de cumprir o presente regulamento e demais normativa de aplicación. b) As accións que causen danos nas instalacións, equipamento ou material, que non se consideren infraccións graves ou moi graves. c) Calquera infracción deste regulamento non cualificada como grave ou moi grave.2. Consideraranse infraccións graves as seguintes condutas: a) A falla de respecto cara os traballadores ou as traballadoras da instalación ou demais usuarios ou usuarias. b) As accións que prexudiquen o uso lexítimo por parte doutros/as usuarios/as das instalacións. c) As accións que impliquen deterioro grave das instalacións, equipamentos ou material do local de ensaio. d) A grave obstrución ao normal funcionamento do servizo público. e) As accións que impliquen un deterioro moi grave ou irreversible nas instalacións, equipamentos ou material do local de ensaio. f) A reiteración de dúas ou máis infraccións leves nun período de seis meses.3. Consideraranse infraccións moi graves as seguintes condutas: a) As accións que prexudiquen gravemente ou impidan o uso lexítimo por parte doutros/as usuarios/as das instalacións. b) O impedimento ou a grave e relevante obstrución ao normal funcionamento do servizo público. c) As accións que impliquen un deterioro moi grave ou irreversible nas instalacións, equipamentos ou material do local de ensaio. d) A sustración do material ou equipamento existente no local. e) A sustración ou destrución total ou parcial do parte de asistencias. f) A reiteración de dúas ou máis infraccións graves no período dun ano. As sancións graduaranse atendendo á concorrencia das seguintes circunstancias: a) A existencia de intencionalidade ou reiteración. b) A natureza dos prexuízos causados. c) A reincidencia, por comisión no termo dun ano de máis dunha infracción da mesma natureza cando así fose declarado por resolución firme As sancións que se poderán impoñer pola comisión das infraccións sinaladas no artigo anterior serán as seguintes: a) As infraccións leves serán sancionadas con multa de ata 750,00 € e a perda do dereito á utilización da sala de ate 3 meses. b) As infraccións graves serán sancionadas con multa de 750,01 ata 1.500,00 € e a perda do dereito á utilización da sala de ate 12 meses. c) As infraccións moi graves serán sancionadas con multa de 1500,01 ata 3.000,00 € e a prohibición de uso do local de ensaios durante o período de 24 meses. As sancións serán impostas pola Alcaldía ou órgano no que delegue, de ser o caso, previo informe do departamento de mocidade e de acordo ao procedemento recollido no capítulo II do título IX da Lei 30/1992, de réxime xurídico das administracións públicas e do procedemento administrativo común, e no Real decreto 1398/1993, do 4 de agosto, polo que se aproba o regulamento do procedemento para o exercicio da potestade sancionadora. As sancións impostas en cumprimento deste regulamento son independentes das responsabilidades civís, penais ou de calquera orde en que puideran incorrer os ou as autores das infraccións. O presente regulamento, que consta de 16 artigos e unha disposición final, entrará en vigor unha vez aprobada definitivamente e publicada no Boletín Oficial da Provincia da Coruña e unha vez transcorrido o prazo ao que se refire o artigo 70.2 da Lei 7/1985, do 2 de abril, reguladora das bases de réxime local, permanecendo en vigor ata a súa modificación ou derrogación expresa. SOLICITUDE DE USO DOS LOCAIS DE ENSAIO Coñecido e aceptado na súa integridade o regulamento dos locais de ensaio municipais, SOLICITAMOS: Autorización municipal para a utilización dun local de ensaio na seguinte modalidade de uso:  individual  Formación musical/dúo/grupo. Durante (indicar o número de meses ou a utilización puntual): De seguido especifícase o horario de ensaio que máis se adapta ás nosas necesidades, dentro dos que figuran no calendario como non ocupados: No caso de que non puidese outorgarse nese horario, solicítase o seguinte: Achégase, coa presente, a seguinte documentación (especificar) Ordes, _________, de ____________ de 20______. SR. ALCALDE PRESIDENTE DO CONCELLO DE ORDES